Per-Olav Sørensen

**Per-Olav Sørensen** (født 1963) er en norsk regissør, serieskaper, dramatiker, manusforfatter og produsent. 

Sørensen er oppvokst i Moss. 

Han arbeidet som journalist i årene 1985–1991, primært i *[[Dagbladet]]*.

I 1989 og 1990 var han regiassistent for Stein Winge, og har siden den gang kontinuerlig arbeidet med teater, TV og film. Han er grunnlegger av produksjonsselskapet The Global Ensemble Drama AS som produserer TV-drama og film nasjonalt og internasjonalt. Han er dessuten kunstnerisk leder for NonStop Internasjonale Teaterfestival, som ble startet i 2005 og som gjennomføres siste uke i september hvert år.

Sørensens TV-serier  har vunnet Prix Europa, Rose d'Or (Gullrosen), Prix Italia, Golden Nymph, FIPA, Seoul International Drama Award, Kristallen, og flere Gullruten. Produksjonene hans har over tretti Gullruten-nominasjoner og han vant Gullrutens fagpris for beste regi drama for *[[Halvbroren (TV-serie)|Halvbroren]] i 2013* og Gullruten 2017 for *[[Kampen om tungtvannet (TV-serie)|Kampen om tungtvannet]]*. I tillegg har han vært nominert i samme klasse ytterligere to ganger: Gullruten 2010 for *[[Ali Reza and the Rezas]]* og Gullruten 2017 for *[[Nobel – fred for enhver pris]]*. Sistnevnte serie er Sørensens mestvinnende drama internasjonalt med både Prix Europa og Rose d'Or for beste TV-drama. *Kampen om Tungtvannet* vant Prix Italia, *The Playlist* vant Ria-stauetten, og *Quicksand* vant Kristallen.

## Teaterproduksjoner
### USA 1991–1997
Sørensen arbeidet i USA mellom 1991 og 1997, hvor han samarbeidet med den tsjekkiske scenografen Pavel Dobrusky. Duoen hadde primært Denver Center Theatre som oppdragsgiver. *Stories* (basert på Isabel Allendes noveller), *Beethoven 'N' Pierrot* (om Beethovens liv) og *Fables* (historier fra hele verden med multinasjonal rollebesetning) ble alle tre store suksesser. Tilnærmingen til teatret var svært åpen med bruk av multitalenter, ekspressiv scenografi, dans, sirkus og nykomponert musikk.

### Oslo Nye 1998–2001
I 1998 vendte Sørensen tilbake til Norge. Han arbeidet ved Oslo Nye Teater i perioden fra 1998 til 2001, og var med på teatersjef Kjetil Bang-Hansens satsing på ny dramatikk der. Sørensen produserte i denne perioden flere forestillinger for Oslo Nye Teater, i et formspråk som lå nært opp til det han hadde brukt i USA. 

#### Norges- eller urpremierer
* *Sexy*
* *De desperate*
* *40!*
* *[[Mennesker i solen]]*
* *Tante Augusta og jeg*
* *[[Dracula]]*
* *Grand Old Man*

Sørensen produserte også stykket *Tater!* på Oslo Nye i denne perioden. Budskapet i denne to timer lange forestillingen var en kritikk av norske myndigheters behandling av taterne.

### Frilans fra 2001
Siden 2001 har Sørensen arbeidet som frilansregissør, med sitt eget kompani POS Theatre Company. I årene da Eirik Stubø var teatersjef på Nationaltheatret var imidlertid Sørensen og hans kompani knyttet til Nationaltheatret. Siden 2017 har Sørensen gjennomført større teaterproduksjoner som *Les Miserables* på Folketeatret, og *[[Peer Gynt]]* på Gålå. 

#### Produksjoner for Nationaltheatret (utvalg)
* *Grand Old Man* (monolog av Lars Saabye Christensen framført av Espen Skjønberg)
* *[[KOM!]]* (basert på Allan Edwalls tekster og melodier, framført av Øystein Røger)
* *[[TanGhost]]* (Sørensens versjon av Ibsens *[[Gengangere]]* ispedd argentinsk tango)
* Den nasjonale Bjørnson-gallaen på Nationaltheatret (2010)

#### Produksjoner på andre scener
Sørensen har også arbeidet på Norges største regionteatre og de største privat-teatrene i Oslo. Blant oppsetningene han har regissert er:  
* *Mein Kampf* (Rogaland Teater) 
* *[[Hedda Gabler]]* (Trøndelag Teater) 
* *Den komiske tragedien* (Hålogaland Teater) 
* *Chet Baker spiller ikke her* (Hålogaland Teater) 
* *[[Alice i eventyrland]]* (Den Nationale Scene) 
* *Fuck My Life* (Det norske teatret)
* *Bedrag* (Riksteatret) 
* *[[Ali Reza – atter en Konge]]* med Lisa Tønne (Latter),
* *Krig* (Latter) 
* *Boeing Boeing* (Dizzieteatret); denne produksjonen ble belønnet med to Komipriser i 2009
* I 2017 hadde Sørensen regiansvaret for musikalen *[[De elendige|Les Miserables]]* på Folketeatret i Oslo
* I 2022 og 2023 hadde Sørensen regi på Ibsens *[[Peer Gynt]]* på Gålå med Aksel Hennie i hovedrollen

## Parkteatret i Moss
Sørensen driftet kulturhuset Parkteatret i Moss sammen med manusforfatter Geir Meum Olsen fra 2003 - 2018. Showet *Valgets kval* med Brede Bøe ble produsert på Parkteatret i Moss, og denne produksjonen vant i 2010 tre Komipriser, blant annet for beste show.

## POS Theatre Company
POS Theatre Company ble opprettet av Sørensen i 2000. Kompaniet har alltid ett teaterstykke på turné og har turnert til 9 land. *Mensch* (2000–2001), *Grand Old Man* (2001–2004), *[[TanGhost]]* (2004–2006) og *KOM!* (2007–2008) er stykker produsert av kompaniet. I 2009 produserte kompaniet *Drapene i Aalst* med Aksel Hennie, Ane Dahl Torp og Dennis Storhøi i rollene. Stykket hadde premiere under Samtidsfestivalen på Nationaltheatret i september 2009.

Skuespillere og kunstnere knyttet til kompaniet i kortere eller lengre perioder er bl.a. Espen Skjønberg, Aksel Hennie, Anneke von der Lippe, Øystein Røger, Pablo Veron, Ane Dahl Torp, Dennis Storhøi, Stig Henrik Hoff, Jonas Digerud, Eva Cecilie Richardsen, Hans-Kristian Kjos Sørensen, HC Gilje, Alexandra Archetti, Kathrine Tolo, Sverre Indris Joner, Pavel Dobrusky, Torbjørn Ljunggren m.fl.

### Produksjoner (utvalg)
* *Mensch* (2000–2001)
* *Grand Old Man* (2001–2004)
* *TanGhost* (2004–2006)
* *KOM!* (2007–2008)
* *Drapene i Aalst* (2009–2010)
* *Vilde*, med Line Verndal 
* *For Konge og Fedreland*, med Shabana Rehman Gaarder
* *Om Hamlet*, med Espen Skjønberg
* Flere sceneshow med Jonas Gardell
* *Krig*, sceneshow med Terje Sporsem
* *Bedrag*, oppsetning på Riksteatret
* *Closer* av Patrick Marber, sceneoppsetning med premiere på Nonstop Internasjonale Teaterfestival 2017 i Moss, deretter oppført på Oslo Nye Teater; oversettelse og regi Per-Olav Sørensen, med Nicolai Cleve Broch, Anders Danielsen Lie, Andrea Bræin Hovig og Gine Cornelia Pedersen

## TV-produksjoner og film
Siden 2004 har Sørensens regiarbeid blitt mer og mer konsentrert rundt TV-drama og film, og han utvikler TV-serier for både Netflix, Universal, Paramount, SkyShowtime ,NRK og fler.

### Produksjoner
* Regiansvar: *[[Hilde & Brede show]]* med Hilde Lyrån og Brede Bøe – vist på TV2 i 2004
* Regiansvar og medforfatter manus (sammen med Geir Meum Olsen og Arne Berggren): *[[Seks som oss]]* – tv-serie på 30 episoder, vist på TV2 i perioden 2004–2006
* Manus- og regiansvar: *[[Ali Reza and the Rezas]]* med Lisa Tønne – ti episoder, vist på TV2 i 2009 og 2010
* *Honningfellen* – miniserie (tre episoder à 60 min.) basert på Unni Lindells romaner om politietterforskeren Cato Isaksen; vist på NRK i 2010
* *[[Mennesker i solen (film)|Mennesker i solen]],* spillefilm basert på et manus av Jonas Gardell; kinopremiere i 2011
* Regiansvar: *[[Halvbroren (TV-serie)|Halvbroren]]* – tv-serie basert på Lars Saabye Christensens roman med samme tittel; vist på NRK i 2013
* Konsept- og regiansvar: *[[Ta meg med! (film)|Ta meg med!]]* – filmmusikal basert på Jan Eggums og Halvdan Sivertsens sanger; kinopremiere våren 2014
* Regiansvar: *[[Kampen om tungtvannet (TV-serie)|Kampen om tungtvannet]]* – tv-serie basert på historien om den norske sabotasjeaksjonen under andre verdenskrig mot okkupasjonsmaktens tungtvannsfabrikk på Rjukan, kjent som Tungtvannsaksjonen; vist på NRK
* Regiansvar: *[[Nobel – fred for enhver pris]]* – tv-serie vist på NRK i 2016
* Regiansvar: *[[Quicksand – Størst av alt]] –* Netflix-serie basert på Malin Persson Giolitos roman *[[Størst av alt (roman)|Størst av alt]]*. Hadde premiere på Netflix 5. april 2019.
* Regiansvar: *[[Hjem til jul (TV-serie)|Hjem til jul]]* – den første norske originalserien på Netflix. Hadde premiere 5. desember 2019.
* Regiansvar: *[[Hjem til jul (TV-serie)|Hjem til Jul]]* sesong 2, premiere på Netflix julen 2020.
* Regiansvar: *Royalteen*, premiere på Netflix i august 2022.
* Regiansvar: *A Storm for Christmas*, miniserie med premiere på Netflix i desember 2022.
* Regiansvar: *The Playlist*, miniserie om Spotify i 6 deler på Netflix. 2022.
* Regiansvar: *Midtsommernatt*, miniserie for Netflix, premiere i april 2024.

## Referanser


## Eksterne lenker
*